recursal/SuperWikiNEXT-32B huggingface dataset:
**অডলি মন্তাগু মিলার** (ইংরেজি: Audley Miller; জন্ম: ১৯ অক্টোবর, ১৮৬৯ - মৃত্যু: ২৬ জুন, ১৯৫৯) গ্লুচেস্টারশায়ারের ওয়েস্টবারি-অন-ট্রাইমের ব্রেনট্রি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন **অডলি মিলার**।

খেলোয়াড়ী জীবন
---------------

১৮৯৫-৯৬ মৌসুম থেকে ১৯০৩ সাল পর্যন্ত অডলি মিলারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অডলি মিলার। ১৩ ফেব্রুয়ারি, ১৮৯৬ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। মিলারও ঐ সফরে দলের অন্যতম অনিয়মিত প্রথম-শ্রেণীর ক্রিকেটার ছিলেন। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে অভিষেক ঘটার পাশাপাশি প্রথম-শ্রেণীর ক্রিকেটে অভিষেক ঘটে অডলি মিলারের। ৪ ও ২০ রান তুলে উভয় ইনিংসে অপরাজিত ছিলেন তিনি। জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড়ো ব্যবধানে জয় তুলে নেয়। প্রসঙ্গত লোহম্যান হ্যাট্রিক করেছিলেন।

ঐ সফরের পরবর্তী দুই টেস্টে আম্পায়ারের ভূমিকায় অবতীর্ণ হয়েছিলেন তিনি। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্ট পরিচালনা করেন অডলি মিলার। ঐ খেলাগুলোয়ও জর্জ লোহম্যান তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন। এরপর আর কোন টেস্টে কিংবা প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেননি তিনি।

অবসর
----

দক্ষিণ আফ্রিকা থেকে ইংল্যান্ডে প্রত্যাবর্তন করে ১৯০৩ সাল থেকে অনেকগুলো বছর প্রথম-শ্রেণীর খেলায় অংশ নেন। সবগুলোই ছিল মেরিলেবোন ক্রিকেট ক্লাবের পক্ষে। পাশাপাশি উইল্টশায়ার কাউন্টি ক্রিকেট ক্লাবের পক্ষে খেলেন ও ১৯২০ সালে দলটির অধিনায়কের দায়িত্বে পালন করেন তিনি।

২৬ জুন, ১৯৫৯ তারিখে ৯০ বছর বয়সে ব্রিস্টলের ক্লিফটন এলাকায় অডলি মিলারের দেহাবসান ঘটে। তার ভাইপো টমাস মিলার ১৯০২ থেকে ১৯১৪ সময়কালে গ্লুচেস্টারশায়ারের পক্ষে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র
---------

1. ↑   ESPNcricinfo, ESPN, সংগ্রহের তারিখ: ১১ সেপ্টেম্বর ২০১৯
2. ↑  "England tour of South Africa, 1895/96 – 1st Test"। ESPNcricinfo। সংগ্রহের তারিখ ৪ সেপ্টেম্বর ২০১৯।

আরও দেখুন
---------

* আর্থার হিল
* ক্রিস্টোফার হেসেলটাইন
* এক টেস্টের বিস্ময়কারী
* এসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------

* ইএসপিএনক্রিকইনফোতে অডলি মিলার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অডলি মিলার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|  |  |  |
| --- | --- | --- |
| পূর্বসূরীহ্যারি ডোনান | **বয়োঃজ্যেষ্ঠ জীবিত টেস্ট ক্রিকেটার**১৩ আগস্ট, ১৯৫৬ - ২৬ জুন, ১৯৫৯ | উত্তরসূরীউইলিয়াম সলোমন |
|
**তুং ফাংচুও** (**董方卓**) (জন্ম জানুয়ারি ২৩, ১৯৮৫ তালিয়েন, চীন) একজন চাইনিজ ফুটবল স্ট্রাইকার যিনি বর্তমানে ম্যানচেস্টার ইউনাইটেড ক্লাবে খেলেন। এছাড়া আন্তর্জাতিক পর্যায়ে তিনি চীন দলের প্রতিনিধিত্ব করে থাকেন।

পেশাদার ক্যারিয়ার
------------------

### চীন

একটি অনূর্ধ্ব-১৭ ফুটবল প্রতিযোগিতায় *প্লেয়ার অব দ্য টুর্নামেন্ট* নির্বাচিত হয়ে প্রথম তিনি পরিচিতি লাভ করেন। পরে তিনি দালিয়ান সাইদেলং এফসি দলে যোগ দেন এবং লিগ রানার্স-আপ হন। পরে তিনি অনূর্ধ্ব-২৩ চীন জাতীয় দলে সুযোগ পান এবং তালিয়েন শিতো দলে যোগ দেন।

### ইউরোপ

২০০৪ সালে জানুয়ারিতে তুং ফাংচুও ৫০০,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। এ ফি বেড়ে দাড়াত ৩,৫০০,০০০ পাউন্ডে তার আসার ওপর নির্ভর করে। তিনিই ম্যানচেস্টার ইউনাইটেডের প্রথম চুক্তিবদ্ধ চাইনিজ খেলোয়াড়। এই ফি যেওক চাইনিজ ফুটবল খেলোয়াড়ের জন্য একটি রেকর্ড হতে পারে।

ম্যানচেস্টার ইউনাইটেডের পক্ষে চুক্তি করলেও ওয়ার্ক পারমিটের জটিলতায় তিনি দলের পক্ষে খেলতে পারছিলেন না। একারণে ডংকে বেলজিয়ামের দল রয়াল অ্যান্টওয়ার্প এফসি তে খেলতে ধার দেয়া হয়, যেখানে নিয়ম-কানুন একটু শিথিল।

তার প্রথম মৌসুমে তিনি ৯ খেলায় ১ গোল করেন। তিনি নতুন পরিবেশে খাপ খাওয়ানোর চেষ্টা করছিলেন। পরবর্তী মৌসুমের (২০০৪-০৫) প্রথম ৭ খেলায় তিনি ৬ গোল করেন। এর প্রতিটিতেই তিনি বদলী খেলোয়াড় হিসেবে নেমেছিলেন। কিন্তু চাইনিজ যুবদলের পক্ষে খেলার সময় তিনি আহত হন এবং তার খেলার মান পড়ে যায়। তিনি মৌশুম শেষ করেন ২২ খেলায় ৭ গোল দিয়ে। ২০০৫ সালে তাকে মৌসুমপূর্ব খেলার জন্য ডাকা হয় এবং ম্যানচেস্টার ইউনাইটেডের পক্ষে তিনি প্রথম খেলায় অংশ নেন হংকং একাদশের বিরুদ্ধে একটি প্রীতি ম্যাচে, যেখানে ২-০ গোলের জয়ে তার এক গোলের ভূমিকা ছিল।

তথ্যসূত্র
---------

1. ↑  "Man Utd sign Shide striker Dong Fangzhuo"। CHINAdaily। 2004-01-13। সংগ্রহের তারিখ 2007-02-28।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* সকারবেসে তুং ফাংচুও (ইংরেজি) উইকিউপাত্তে এটি সম্পাদনা করুন
উচ্চ ফাইটোপ্ল্যাঙ্কন ঘনত্বে ক্রিলের খাওয়া
ফিল্টার ফিডিং হলো জলজ প্রাণীদের শিকার ভক্ষণের একটি পদ্ধতি যেখানে ভক্ষক ক্ষুদ্র ক্ষুদ্র কিছু শিকার একসাথে গলধঃকরণ করে। এক্ষেত্রে শিকার তার আশপাশের সবকিছুই গ্রহণ করে ফেলে, যেসব পদার্থ বর্জনীয় সেগুলো বর্জন করে। যারা ফিল্টার ফিডিং পদ্ধতিতে খাদ্য গ্রহণ করে তাদেরকে ফিল্টার ফিডার বলা হয়। এরা অধিকাংশই গভীর জলের প্রাণী। খাদ্যের জন্য এদের সবসময় স্রোতের উপর নির্ভর করতে হয় ও খাদ্য এলাকা খুঁজে বের করতে হয়। এলাকা খুঁজে খাদ্য পর্যন্ত পৌঁছানোর পরে এদের বিশেষ শারীরিক প্রক্রিয়ার মাধ্যমে এরা ফিল্টার ফিডিং এ অংশ নেয়। তবে জানা গেছে যে, প্রাচীন কালের এক প্রজাতির ডায়নোসরও ফিল্টার ফিডিং এর মাধ্যমে খাদ্য গ্রহণ করতো। অর্থাৎ, ফিল্টার ফিডিং অনেক পুরোনো একটি পদ্ধতি।  এরা সাধারণত ৩ ধরনের হয়৷

পদ্ধতি
------

ফিল্টার ফিডারদের খাদ্য পদ্ধতি একদম সাধারণ। ফুলকা ও সরু চুলের ন্যায় সিলিয়ার মাধ্যমে এরা শিকার ধরে ও খাদ্য গ্রহণ করে। সিলিয়া কর্তৃক উৎপন্ন স্রোতের কারণে খাদ্য সিলিয়াতে আটকায় ও ফুলকার সাহায্যে জলজ প্রাণী তা গ্রহণ করে।

স্টেশনারি ফিল্টার ফিডার
-----------------------

নিশ্চল দ্বিকোষীয় জলজ উদ্ভিদ, পরিফেরা ও টিউনিকেট তাদের শ্বসন অঙ্গ শ্বসনিক কার্য ছাড়াও পানির ভেতরের ক্ষুদ্র বস্তুকণাকে টেনে নেওয়ার কাজে জড়িত থাকে। যেমনঃ ফুলকা। কিছু সংখ্যক চুলের ন্যায় তন্তু সিলিয়া ফুলকায় পানির স্রোত উৎপন্ন করে ও অন্যান্য সিলিয়া আটকানো খাদ্য কণাগুলোকে ফুলকার সাহায্যে খাদ্য খাঁজের ভেতরে প্রেরণ করে। এরা হলো স্টেশনারি ফিল্টার ফিডার্স।

মুক্ত সাঁতারু ফিল্টার ফিডার
---------------------------

এরা স্টেশনারি ফিল্টার ফিডার্সদের মত নিশ্চল নয়। এরা মুক্ত সাঁতারু ও সক্রিয়ভাবে শিকার অন্বেষণ করে। সাঁতার কাটার সময় তারা মুখ হাঁ করে সাঁতার কাটে ও শিকার পেলে পানিসহ তা খেয়ে ফেলে।

উদাহরণ
------

**স্টেশনারি ফিল্টার ফিডারঃ** *Sabella* এর কথা ধরা যায়। তারা মুখের কাছের সিলিয়া ব্যবহার করে খাদ্যকণাকে আটকায়। পরে তা ভক্ষণ করে। আবার ক্রাস্টাসিয়ান প্রাণীসমূহ (যেমনঃ ব্রাইন শ্রিম্প) *Artemia* চুলের ন্যায় পদ ব্যবহার করে সাঁতাররত অবস্থায় থাকা ক্ষুদ্র ক্ষুদ্র কণাকে আটকায়। এছাড়াও মাসেলস, ওয়েস্টার, স্ক্যালপ্স ইত্যাদি জলজ প্রাণী স্টেশনারি ফিল্টার ফিডার।

**মুক্ত সাতারু ফিল্টার ফিডারঃ** এর একটি ভালো উদাহরণ হলো নীল তিমি। তাদের দাঁতের বদলে 'ব্যালিন' নামক বিশেষ হাড় আছে, যা দেখতে লম্বা ও সরু। এটি দাঁতের গহ্বরের কোণার দিকে অবস্থান করে ও 'ক্রিল' নামক চিংড়িজাতীয় জলজ প্রাণী মুখভর্তি পানিসহ ভক্ষণ করে। তিমি সবসময় সাঁতরে বেড়ায় ও শিকার করে।

উপকারিতা
--------

সাগরের বিশুদ্ধতায় ফিল্টার ফিডারদের উপকারিতা রয়েছে। কারণ ফিল্টার ফিডাররা (যেমনঃ মাসেল, ওয়েস্টার্স) সমুদ্রের বিভিন্ন বিষাক্ত পদার্থ ও ক্ষুদ্র ক্ষুদ্র কণা পরিশোধিত করে ফলে সমুদ্রের পরিবেশ থাকে। যেমনঃ ওয়েস্টাররা চেসাপিক উপসাগর এক সময় এক সপ্তাহে পরিশোধন করতে পারতো। তবে পরিবেশ দূষণের কারণে এখন পরিশোধন করতে তাদের এক বছর সময় লাগে। এর পাশাপাশি ফিল্টার ফিডাররা পানির বিষাক্ততা যাচাইয়ে ব্যবহার করা হয়। এ কাজে শেলফিশকে ব্যবহার করা হয়৷

তথ্যসূত্র
---------

1. ↑  What is filter feeding
2. ↑  Filter Feeding britannica.com হতে সংগৃহীত
3. ↑  what is a filter feeder thoughtco.com হতে সংগৃহীত
**শরীফ ইমাম** হলেন শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা।

জীবন
----

শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তার পৈতৃক আবাস ছিলো। তার পিতা মোহাম্মদ আলী ছিলেন পেশায় আইনজীবী।

শরীফ ইমামের জন্মের দুই বছর পর তার মা মারা যান। মাতৃহারা চারটি সন্তানকে লেখাপড়ার দায়িত্ব নেন তার পিতা।

১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাদের দুই পুত্রসন্তান শাফী ইমাম রুমী ও সাইফ ইমাম জামী।

শিক্ষা ও কর্মজীবন
-----------------

শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিরপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান।

১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন।

মুক্তিযুদ্ধে অবদান
------------------

১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তার বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তার কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।

১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়।

পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে।

মৃত্যু
------

১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন।

তথ্যসূত্র
---------

Hensher, Philip (১ মার্চ ২০১৩)। "Bangladesh's bestseller about its brutal birth"। *The Guardian*। সংগ্রহের তারিখ ২৯ ডিসেম্বর ২০১৩। 

দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯  ওয়েব্যাক মেশিনে আর্কাইভকৃত ২৯ এপ্রিল ২০১৪ তারিখে

Imam, Jahanara (১৯৮৬), *Ekattorer Dingulee*, Shandhani Prakashani, Dhaka, আইএসবিএন 984-480-000-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (বাংলা)
বাংলাদেশী ইতিহাসবিদের জন্য শরীফ উদ্দিন আহমেদ দেখুন।
**শরিফ উদ্দিন আহমেদ** (৭ মার্চ ১৯৪২-৬ আগস্ট ১৯৯৭) বাংলাদেশ আওয়ামী লীগের রাজনীতিবিদ, আইনজীবী ও হবিগঞ্জ-২ আসনের সাবেক সাংসদ। তিনি ১৯৯১ ও জুন ১৯৯৬ সালের জাতীয় সংসদের নির্বাচিত সংসদ সদস্য।

জন্ম ও প্রাথমিক জীবন
--------------------

শরিফ উদ্দিন আহমেদ ৭ মার্চ ১৯৪২ সালে তৎকালীন সিলেটের হবিগঞ্জের বানিয়াচং উপজেলার যাত্রাপাশা গ্রামে জন্মগ্রহণ করেন। তার পিতা দিদার বক্স। তিনি গ্রামের প্রাথমিক বিদ্যালয় হতে প্রাথমিক এবং বানিয়াচং এল আর সরকারি উচ্চ বিদ্যালয় থেকে মেট্রিক পাশ করে হবিগঞ্জের বৃন্দাবন সরকারি কলেজ থেকে বিএ পাশ করে ১৯৬৭ সালে ঢাকা বিশ্ববিদ্যালয় থেকে এমএ ডিগ্রী লাভ করেন। একই বিশ্ববিদ্যালয় থেকে ১৯৭১ সালে এলএলবি পাশ করেন।

রাজনৈতিক ও কর্মজীবন
-------------------

শরিফ উদ্দিন আহমেদ এলএলবি পাশ করার পূর্বে বানিয়াচংয়ের এল.আর সরকারি উচ্চ বিদ্যালয়ে শিক্ষকতার মাধমে কর্মজীবন শুরু করে পরে হবিগঞ্জ কোর্টে আইন ব্যবসায় যোগদেন। ছাত্রজীবনেই তিনি রাজনৈতিতে জড়িয়ে পড়েন। ১৯৭১ সালে বানিয়াচংয়ে তার উদ্যোগে সংগ্রাম পরিষদ গঠন করা হলে তিনি ছিলেন কমিটির সাধারণ সম্পাদক। হবিগঞ্জ জেলা আওয়ামীলীগের সাধারণ সম্পাদক ও সভাপতির দায়িত্ব হিসেবেও দায়িত্ব পালন করেন তিনি। ২৭ ফেব্রয়ারি ১৯৯১ সালে অনুষ্ঠিত পঞ্চম জাতীয় নির্বাচনে হবিগঞ্জ-২ আসন থেকে আওয়ামীলীগের মনোনয়নে তিনি সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনেও একই আসন থেকে তিনি দ্বিতীয়বারের মতো জয়লাভ করেন।

পারিবারিক জীবন
--------------

শরিফ হালিমা খানমকে ১৯৭৩ সালে বিয়ে করেন। তাদের তিন পুত্র রাসেল, ময়েজ উদ্দিন শরীফ রুয়েল ও জনি এবং দুই কন্যা কুমকুম ও তিন্নী।

মৃত্যু
------

শরিফ উদ্দিন আহমেদ ৬ আগস্ট ১৯৯৭ সংসদ সদস্য থাকাকালীন মৃত্যুবরণ করেন।

আরও দেখুন
---------

* পঞ্চম জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা

তথ্যসূত্র
---------

1. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
3. ↑  "শরিফ উদ্দীন আহমেদ"। *প্রথম আলো*। সংগ্রহের তারিখ ২০২০-০১-৩১।
4. ↑  "হবিগঞ্জ-২ আসনের সাবেক এমপি শরীফ উদ্দিন আহমেদের মৃত্যুবার্ষিকী আজ"। *দৈনিক হবিগঞ্জের মুখ*। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০২০।
5. ↑  "হবিগঞ্জে সাবেক এমপি শরীফ উদ্দিনের মৃত্যুবার্ষিকী পালিত | কালের কণ্ঠ"। *Kalerkantho*। সংগ্রহের তারিখ ২০২০-০১-৩১।

বহিঃসংযোগ
---------

* পঞ্চম জাতীয় সংসদ সদস্যদের তালিকা (১৯৯১) -*জাতীয় সংসদ*
* সপ্তম জাতীয় সংসদ সদস্যদের তালিকা (জুন ১৯৯৬)-*জাতীয় সংসদ*
**লরেন্স অ্যান্ডারসন মার্কহাম** (ইংরেজি: Fish Markham; জন্ম: ১২ সেপ্টেম্বর, ১৯২৪ - মৃত্যু: ৫ আগস্ট, ২০০০) সোয়াজিল্যান্ডের এমবাবানে এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন ‘ফিশ’ ডাকনামে পরিচিত **ফিশ মার্কহাম**।

প্রথম-শ্রেণীর ক্রিকেট
---------------------

১৯৪৬-৪৭ মৌসুম থেকে ১৯৫০-৫১ মৌসুম পর্যন্ত ফিশ মার্কহামের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি মাত্র সতেরোটি প্রথম-শ্রেণীর খেলায় অংশ নেন। তন্মধ্যে, ১৯৪৭-৪৮ মৌসুমের কারি কাপে ওয়েস্টার্ন প্রভিন্সের বিপক্ষে ৭/১০৬ নিয়ে ব্যক্তিগত সেরা বোলিং পরিসংখ্যান দাঁড় করান। এর এক সপ্তাহ পর অরেঞ্জ ফ্রি স্টেটের বিপক্ষে ব্যক্তিগত সর্বোচ্চ ১৩৪ রানের দূর্দান্ত ইনিংস উপহার দেন। নয় নম্বরে ব্যাটিংয়ে নেমে তিনি এ রান তুলেন। দলীয় সংগ্রহ এ পর্যায়ে ১৬৬/৭ ছিল। অসি ডসনের সাথে অষ্টম উইকেট জুটিতে ১৭৪ রান যুক্ত করেন। খেলায় তিনি উভয় ইনিংসে তিনটি করে উইকেট পেয়েছিলেন। এরফলে তার দল ইনিংস ব্যবধানে জয় তুলে নেয়।

আন্তর্জাতিক ক্রিকেট
-------------------

ফিশ মার্কহাম মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতি ব্যাটিং করতেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছিলেন তিনি। ১২ ফেব্রুয়ারি, ১৯৪৯ তারিখে জোহেন্সবার্গে ইংল্যান্ডের বিপক্ষে টেস্ট ক্রিকেটে অভিষেক ঘটে ফিশ মার্কহামের।

১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ খেলায় তার এ অভিষেক পর্ব সম্পন্ন হয়। টাফটি মান ও অ্যাথল রোয়ানের সাথে তৃতীয় স্পিনার হিসেবে অংশ নেন। একমাত্র ইনিংসে ২০ রান তুলেছিলেন। এছাড়াও, খেলায় একটিমাত্র উইকেটের সন্ধান পান। ফলশ্রুতিতে, পরের টেস্ট থেকে বাদ পড়েন। এরপর থেকে তাকে আর টেস্ট ক্রিকেট অঙ্গনে খেলতে দেখা যায়নি।

ব্যক্তিগত জীবন
--------------

৫ আগস্ট, ২০০০ তারিখে ৭৫ বছর বয়সে নাটালের পিটারমারিৎজবার্গে ফিশ মার্কহামের দেহাবসান ঘটে। তার ভ্রাতা নেভিল মার্কহাম নাটালের পক্ষে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র
---------

1. ↑  "Fish Markham"। www.cricketarchive.com। সংগ্রহের তারিখ ২০১২-০১-০৯।
2. ↑  "Western Province v Natal 1947-48"। *CricketArchive*। সংগ্রহের তারিখ ২৬ ডিসেম্বর ২০১৭।
3. ↑  "Natal v Orange Free State 1947-48"। *CricketArchive*। সংগ্রহের তারিখ ২৬ ডিসেম্বর ২০১৭।
4. ↑  "Scorecard: South Africa v England"। www.cricketarchive.com। ১৯৪৯-০২-১২। সংগ্রহের তারিখ ২০১২-০১-০৯।

আরও দেখুন
---------

* সিড পেগলার
* রোল্যান্ড বিউমন্ট
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ফিশ মার্কহাম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফিশ মার্কহাম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রায়ান সিম্পকিন্স** (জন্ম মার্চ ২৮, ১৯৯৮) একজন মার্কিন অভিনেত্রী, তার ২০০৮ সালে মুক্তিপ্রাপ্ত মার্কিন অপরাধমূলক দৃশ্যকাব্যিক চলচ্চিত্র *প্রাইড এন্ড গ্লোরি*, ২০০৯ সালে মুক্তিপ্রাপ্ত মার্কিন দৃশ্যকাব্যিক ঘটনাবহুল চলচ্চিত্র *এ্য সিঙ্গেল ম্যান* এবং ২০০৮ সালে মুক্তিপ্রাপ্ত রোমান্টিক কাহিনী সমৃদ্ধ মার্কিন চলচ্চিত্র *রেভ্যুলেশোনারি রোড* এর মত চলচ্চিত্র সমূহে তার অভিনয়ের জন্য পরিচিত।

জীবনী
-----

সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স।

তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র *সেরিবেবিতে*, সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন। তিনি তার ভাই টাই এর পার্শ্বে দু-বার অভিনয় করেছেন, *প্রাইড এন্ড গ্লোরি* এবং *রেভ্যুলেশোনারি রোড* চলচ্চিত্র দুটিতে।  তিনি মার্কিন লেখিকা ওয়েন্ডি মাস এর ২০০৬ সালের উপন্যাস *জেরেমি ফিংক এন্ড দ্য মিনিং অব লাইফ* অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র *জেরেমি ফিংক এন্ড দ্য মিনিং অব লাইফ* (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন। 

সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন।

চলচ্চিত্র সমূহ
--------------

চলচিত্রের মন্তব্য| সাল | শিরোনাম | ভূমিকা | মন্তব্য |
| --- | --- | --- | --- |
| ২০০৬ | *সেরিবেবি* | এলেক্সসিস পার্কস |  |
| ২০০৮ | *গার্ডেনস অব দ্য নাইট* | তরুরী লেস্টি |  |
| ২০০৯ | *বলস আউট: দ্য গেরি হাউজম্যান স্টোরি* | এমি ডোবার্ট |  |
| ২০০৯ | *এ্য সিংগেল ম্যান* | জেনিফার স্ট্রান্ক |  |
| ২০০৯ | *সারভেইলেন্স* | স্পেফানি |  |
| ২০০৯ | *প্রাইড এন্ড গ্লোরি* | শ্যানন্ ইগান |  |
| ২০০৯ | *রেভুলেশোনারি রোড* | জেনিফার হুইলার |  |
| ২০১০ | *সিটার স্ট্রিট* | রামোনা | পরিচালনাকারী এবং লেখিকাও ছিলেন[] |
| ২০১১ | *জেরেমি ফিংক এন্ড দ্য মিনিং অব লাইফ* | লিজি মুল্ডন |  |
| ২০১১ | *টিস্কিস্ট* | ক্যারোলিন |  |
| ২০১২ | *১৪২৬ চেলসি স্ট্রিট* | গ্রেস | প্রযোজকের কাজও করেন[] |
| ২০১২ | *আরকাডিয়া* | গ্রেটা |  |
| ২০১৩ | *স্পেস ওয়ারিওর* | লেসি মাইসার্স |  |
| ২০১৫ | *আনগুয়েশ* | টেস | মনোনীত – সেরা অভিনেত্রীর জন্য ফ্যানগোরিয়া চেইনসো অ্যাওয়ার্ড |
| ২০১৭ | *ব্রিগসবি বিয়ার* | আব্ররে |  |
| ২০১৭ | *দ্য হাউজ* | এলেক্স |  |

তথ্যসূত্র
---------

1. ↑  "A 'Titanic' Class Reunion"। *Newsweek*। ডিসেম্বর ৮, ২০০৮। সংগ্রহের তারিখ নভেম্বর ২৫, ২০১১।
2. ↑  "Jeremy Fink And The Meaning Of Life"। *Film Threat*। ফেব্রুয়ারি ১৯, ২০১২। সংগ্রহের তারিখ মার্চ ২৫, ২০১২।
3. ↑  "Instagram post by Ryan Simpkins • Feb 2, 2017 at 5:26am UTC"। *Instagram* (ইংরেজি ভাষায়)। সংগ্রহের তারিখ ২০১৭-১০-১৩।

বহিঃসংযোগ
---------

* ইন্টারনেট মুভি ডেটাবেজে রায়ান সিম্পকিন্স (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
| জীবনীমূলক অভিধান | 
* জার্মানি

 |
ফু-ছুং-বা-গ্ঝোন-নু-র্গ্যাল-ম্ত্শান
**ফু-ছুং-বা-গ্ঝোন-নু-র্গ্যাল-ম্ত্শান** (ওয়াইলি: *phu chung ba gzhon nu rgyal mtshan*) (১০৩১-১১০৬) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।

সংক্ষিপ্ত বর্ণনা
----------------

অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (ওয়াইলি: *po to ba rin chen gsal phyogs las rnam rgyal*), ফু-ছুং-বা-গ্ঝোন-নু-র্গ্যাল-ম্ত্শান এবং স্প্যান-স্ঙ্গা-ত্শুল-খ্রিম্স-'বার (ওয়াইলি: *spyan snga tshul khrims ’bar*)। ফু-ছুং-বা-গ্ঝোন-নু-র্গ্যাল-ম্ত্শান ব্কা'-গ্দাম্স ধর্মসম্প্রদায়ের জন্য তিব্বতের ফান-য়ুল অঞ্চলে বৌদ্ধবিহার স্থাপন করেন।

তথ্যসূত্র
---------

1. 1 2  Gardner, Alexander (2010-02)। "Dromton Gyelwa Jungne"। *The Treasury of Lives: Biographies of Himalayan Religious Masters*। সংগ্রহের তারিখ 2013-10-29।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  Gardner, Alexander (2009-12)। "Puchungwa Zhonnu Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ 2013-11-23।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 73, 235-236, 263, 267-268,
* Roesler, Ulrike, and Hans Ulrich Roesler. 2004. Kadampa Sites of Phempo: A Guide to Some Early Buddhist Monasteries in Central Tibet. Kathmandu: Vajra Publications.
**রাযী বিশ্ববিদ্যালয়** ( ফার্সি: دانشگاه رازی‎‎) ইরানের কেরমানশাহ ভিত্তিক একটি সরকারি বিশ্ববিদ্যালয়।

এটি সিএফডি (কম্পিউটেশনাল ফ্লুড ডাইনামিক্স), ঝিল্লি গবেষণা, ন্যানো-বিজ্ঞান এবং ন্যানো প্রযুক্তি এবং অনেক STEM ক্ষেত্রগুলির গবেষণা কেন্দ্র। বিশ্ববিদ্যালয়টির বিজ্ঞান ও প্রকৌশল বিভাগ অনেক উচ্চ বিদ্যালয় স্নাতক ছাত্রছাত্রীদের পাশাপাশি অনেক স্নাতক বিদ্যালয় আবেদনকারীদের আকৃষ্ট করে এবং বেশিরভাগ ছাত্রছাত্রীই পশ্চিম প্রদেশ থেকে আকৃষ্ট হয় ভর্তি হওয়ার জন্য। 

বিশ্ববিদ্যালয়ের ৮ হাজারেরও উপরে শিক্ষার্থী রয়েছে, তাদের মধ্যে বেশীরভাগই স্নাতক (বিএ, বিএস), মাস্টার্স (এমএ, এমএস), এবং পিএইচডি প্রোগ্রামার রয়েছে।

আরও দেখুন
---------

* ইরানি গবেষণা কেন্দ্রের তালিকা
* ইরানে উচ্চতর শিক্ষা
* গুন্ডিশপুর একাডেমী
* নিজামিয়াহ
* দারুলফুনুন
* প্রাক-আধুনিক যুগের ইরানি বিজ্ঞানীদের তালিকা ।
* আধুনিক ইরানি বিজ্ঞানীরা এবং প্রকৌশলী
* ইরানে শিক্ষা
* ইরানের জাতীয় গ্রন্থাগার

তথ্যসূত্র
---------

1. ↑  ।  `|শিরোনাম=` অনুপস্থিত বা খালি (সাহায্য); `|ওয়েবসাইট=` এ বহিঃসংযোগ দেয়া (সাহায্য); `|ইউআরএল=` অনুপস্থিত বা খালি (সাহায্য)

বহিঃসংযোগ
---------

* সরকারী ওয়েবসাইট
লেফটেন্যান্ট **মুহাম্মদ শরিফ আল-ফারুকি** (১৮৯১ – ১৯২০) ছিলেন মসুলের একজন উসমানীয় স্টাফ অফিসার। তিনি জাতিতে আরব ছিলেন। তিনি দামেস্কে অবস্থান নেন। আরব বিদ্রোহে প্রভাব বিস্তারকারী অনেক ঘটনায় তার গুরুত্বপূর্ণ অবদান ছিল।

দামেস্কের একটি আরব গুপ্ত সংগঠনের তিনি সদস্য ছিলেন। ১৯১৫ এর শুরুতে ফয়সাল বিন হুসাইনের সাথে প্রথম সাক্ষাতের পর জামাল পাশা এই সংগঠনকে উসমানীয় সাম্রাজ্যের সাথে বিশ্বাসঘাতকতার জন্য সন্দেহ করতে শুরু করেন। ফলে এই সংগঠন ভেঙ্গে দেয়া হয় এবং সদস্যরা আত্মগোপন করেন। আল-ফারুকিকে গেলিপলির যুদ্ধে পাঠানো হয়। ১৯১৫ সালে তিনি রণাঙ্গন পরিত্যাগ করেন।

আল-ফারুকি এরপর মিত্রশক্তির পক্ষাবলম্বন করে। ব্রিটিশদের কাছে জরুরি এমন গুরুত্বপূর্ণ তথ্য আছে বলে তিনি দাবি করেন। ব্রিটিশরা এই তথ্য ব্যবহার করে। তার দুর্বল ইংরেজির কারণে অনাকাঙ্ক্ষিত ভুল বোঝাবোঝির সৃষ্টি হত। ব্রিটিশদের কাছে তার সরবরাহকৃত তথ্যে সত্য, মিথ্যার মিশ্রণ থাকত। তিনি নিজেকে গোপন সংগঠন আল-আহদের সদস্য বলে দাবি করতেন। সেসাথে দামেস্কের আরব সেনাবাহিনীর অফিসারদের প্রতিনিধি হিসেবেও দাবি করেন। ম্যাকমোহন-হুসাইন চুক্তির সময়কার দামেস্ক প্রটোকল অনুযায়ী একটি স্বাধীন আরব রাষ্ট্রের দাবিকে সমর্থন করার জন্য তিনি ব্রিটিশদের প্রতি আহ্বান জানান। তিনি দাবি করেন যে এ ক্ষেত্রে দেরি করলে হুসাইন বিন আলী জার্মানি ও উসমানীয়দের সাথে হাত মেলাবেন।

আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন।

তথ্যসূত্র
---------

* *A Peace To End All Peace*, David Fromkin, Avon Books, New York, 1990
**প্রোগ্রামার দিবস** কম্পিউটার প্রোগ্রামারদের একটি পেশাদার ছুটির দিন যা বিভিন্ন সফটওয়্যার ও প্রযুক্তবিষয়ক কোম্পানিতে পালন করা হয়। বছরের ২৫৬তম দিনে(হেক্সাডেসিমাল ১০০ বা ২৮) প্রোগ্রামার দিবস পালন করা হয়।সাধারণ বছরের সেপ্টেম্বরের ১৩ তারিখে এবং লিপ ইয়ারের ১২ তারিখ প্রোগ্রামার দিবস পালন করা হয়। 
দিনটি রাশিয়াতে সরকারি ভাবে স্বীকৃত , এছাড়াও বাংলাদেশ, আর্জেন্টিনা, ইসরায়েল, চিলি, ব্রাজিল, মেক্সিকো, অস্ট্রিয়া, যুক্তরাষ্ট্র, যুক্তরাজ্য, ভারত, পোল্যান, ইটালি, কানাডা, মেক্সিকো, ফ্রান্স, নিউজিল্যান্ড, গুয়েতমালা, চীন, রোমানিয়া, উরুগুয়ে, জার্মানি, বেলজিয়াম, ক্রোয়েশিয়া সহ বিভিন্ন দেশে দিনটি পালন করা হয়।

২৫৬ সংখ্যাটি নির্বাচন করার কারণ ১ বাইটের সাহায্যে ২৫৬টি বিভিন্ন মান প্রকাশ করা যায় যেটা প্রোগ্রামারদের কাছে পরিচিত একটি সংখ্যা।

সরকারি স্বীকৃতি
---------------

এই বিশেষ দিনটির কথা প্রথম উত্থাপন করেছিলেন ভ্যালেন্টিন বল্ট এবং মাইকেল কার্ভিকভ। এই দুজন ব্যক্তি ছিলেন Parallel Technologies এ web design company তে কর্মরত। ২০০২ সালের শুরুর দিকে তারা রাশিয়ান সরকারের নিকট একটি পিটিশন উত্থাপন করে এই দিনটিকে অফিশিয়াল ভাবে প্রোগ্রামার'স ডে ঘোষণা দেয়ার জন্য। 
২৪ জুলাই, ২০০৯ সালে Ministry of Communications and Mass Media(Russia) সরকারিভাবে একে প্রোগ্রামার'স ডে হিসাবে ঘোষণা দেয়, এবং এই দিনটিকে সরকারি ছুটির দিন ঘোষণা করে। 
১১ই সেপ্টেম্বর, ২০০৯ ইং এ রাশিয়ার প্রেসিডেন্ট Dmitry Medvedev আইন পাশ করার মাধ্যমে একে সরকারিভাবে স্বীকৃতি দেন।

তথ্যসূত্র
---------

1. ↑  "Dmitry Medvedev issued an executive order establishing a new professional holiday, Programmers' Day"। ১৬ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৩।
**চন্দ্রশেখর মহাদেব মন্দির** ভারতের ওড়িশা রাজ্যের রাজধানী ভুবনেশ্বরের পটিয়া গ্রামে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। মন্দিরটি একটি ব্যক্তিগত সম্পত্তি কিন্তু একই সময়ে বহু মানুষ দ্বারা স্থাপিত।

বিবরণ
-----

আনুমানিক আঠারো শতকে মন্দিরটির স্থাপনের কাজের পরিসমাপ্তি ঘটে। স্থাপত্য বৈশিষ্ট্য এবং ভবন নির্মাণের উপকরণ থেকে এই ধারণা উদ্ভূত। মন্দিরটির সাথে প্রচুর সাংস্কৃতিক তাৎপর্য যুক্ত রয়েছে। এখানে বেদোসা ও সংক্রান্তীর মতো ধর্মীয় অনুষ্ঠানাদী পালিত হয়। পটিয়া গ্রাম মঙ্গলিক ট্রাস্ট বোর্ডও এই মন্দিরটির সাথে যুক্ত।

### পরিবেষ্টন

উত্তর এবং দক্ষিণে আবাসিক ভবন, পশ্চিমে চারণভূমি এবং পূর্বে একটি কংক্রিটের সভাকক্ষ দ্বারা মন্দিরটির চতুর্পাশ্ব পরিবেষ্টিত।

### স্থাপত্য বৈশিষ্ট্য

মন্দিরটিতে একটি চূড়া (গোপুরম) এবং চূড়ার সামনে একটি সিমেন্টের তৈরি কংক্রিটের সভাকক্ষ রয়েছে যেটি জগমোহন হিসেবে ব্যবহৃত হয়। উর্ধমুখে, চূড়াটিতে পীঠের ক্রম হচ্ছে বাদা, গণ্ডী এবং মস্তক, যা নিম্ন হতে শীর্ষ পর্যন্ত উচ্চতায় ৪.৮০ মিটার। মন্দিরের বাদার উচ্চতার পরিমাপ ১.৭৫ মিটার। গণ্ডির পরিমাপ ১.৫৫ মিটার এবং মস্তকের উচ্চতার পরিমাপ ১.৫০ মিটার। মন্দিরের কপাটবন্ধক একটি আলংকারিক নিদর্শন। এদের পরিমাপ হলো ১.২০ মিটার × ০.৫১ মিটার। ভবন তৈরীতে ব্যবহৃত হয়েছে ললচে কর্দম মৃত্তিকা। এতে নির্মাণ কৌশল হিসাবে ব্যবহৃত হয়েছে সিমেন্ট প্লাস্টারের সাথে এ্যাশলার চাদোয়া পদ্ধতি এবং এখানে কলিঙ্গ স্থাপত্য শৈলী রয়েছে।

আরও দেখুন
---------

* ভুবনেশ্বরের মন্দিরসমূহের তালিকা।

তথ্যসূত্র
---------

বহিঃসংযোগ
---------

* Pradhan, Sadasiba (২০০৯)। *Lesser Known Monuments Of Bhubaneswar*। Bhubaneswar: Lark Books। আইএসবিএন 81-7375-164-1।
* ইন্দিরা গান্ধী জাতীয় কলা কেন্দ্রে সংরক্ষিত প্রতিবেদন।

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |
**ইউটিসি+১৪:০০** হলো একটি সময় অঞ্চল যা ইউটিসি সময় থেকে ১৪ ঘন্টা এগিয়ে। এটি পৃথিবীর প্রাচীনতম একটি সময় অঞ্চল, যার অর্থ এই সময় অঞ্চলে অবস্থিত অঞ্চলগুলি প্রথম একটি নতুন দিন দেখতে পায় এবং এজন্য প্রথম নতুন বছরও উদযাপন করে। এটিকে পৃথিবীর "সর্বশেষ সময় অঞ্চল" হিসাবেও উল্লেখ করা হয়, কারণ এর ঘড়িগুলি সর্বদা সর্বকালের অঞ্চলগুলির 'সর্বশেষ' (অর্থাৎ, সর্বাধিক উন্নত) সময় দেখায়।

ইউটিসি+১৪:০০ ১৮০তম মধ্যরেখার ৩০° পূর্ব পর্যন্ত বিস্তৃত এবং প্রশান্ত মহাসাগরীয় দেশ কিরিবাসের চারপাশে আন্তর্জাতিক তারিখ রেখায় একটি বড় ভাঁজ তৈরি করে।

মান সময় হিসাবে (সারা বছর)
--------------------------

ইউটিসি+১৪:০০: নীল (ডিসেম্বর), কমলা (জুন), হলুদ (সারা বছর), হালকা নীল (সমুদ্র অঞ্চল)
### ওশেনিয়া

* কিরিবাস কিরিবাস
	+ লাইন দ্বীপপুঞ্জ

ইতিহাস
------

মধ্য প্রশান্ত মহাসাগরীয় প্রজাতন্ত্র কিরিবাতি ৩১ ডিসেম্বর ১৯৯৪ তারিখে তার পূর্ব অর্ধের তারিখ পরিবর্তন করে, সময় অঞ্চল ইউটিসি−১১:০০ এবং ইউটিসি−১০:০০ থেকে ইউটিসি+১৩:০০ এবং ইউটিসি+১৪:০০ তে স্থানান্তরিত হয়। এর পূর্বে সময় অঞ্চল ইউটিসি+১৩:০০ এবং ইউটিসি+১৪:০০ বিদ্যমান ছিল না। ব্রিটিশ উপনিবেশ হিসেবে, কিরিবাতি গিলবার্ট দ্বীপপুঞ্জে কেন্দ্রীভূত ছিল, পুরানো তারিখ লাইনের ঠিক পশ্চিমে। দূরবর্তী ফিনিক্স এবং লাইন দ্বীপপুঞ্জ তারিখ লাইনের অন্য দিকে ছিল। লাইনের বিপরীত দিকের সরকারি অফিসগুলি কেবল সপ্তাহের চার দিন রেডিও বা টেলিফোনে যোগাযোগ করতে পারতো যখন উভয় পক্ষই একই সাথে কাজের দিনের সময় মিলতো।

কিরিবাতির সময় অঞ্চল সংশোধনের অর্থ হল তারিখ রেখাটি এই দেশের চারপাশে যাওয়ার জন্য পূর্বদিকে সরানো হয়েছিল, যাতে অধ্যুষিত কিরিটিমাটি দ্বীপ সহ লাইন দ্বীপপুঞ্জটিতে ২০০০ সাল পৃথিবীর অন্য কোনও দেশের আগে তার ভূখণ্ডে শুরু হয়, যা কিরিবাতি সরকার সম্ভাব্য পর্যটক আকর্ষণ হিসাবে তুলে ধরবে।

ইউটিসি+১৪:০০ ১৯৮২ সালের আগে পূর্ব রাশিয়ার (চুকোটকা) অংশে দিবালোক সংরক্ষণ সময় ব্যবহৃত হত যা আনাদির সময় ব্যবহার করত।

আরও দেখুন
---------

* আলাস্কায় সময়
* রাশিয়ায় সময়
* ইউটিসি−১০:০০
* ইউটিসি−১২:০০

তথ্যসূত্র
---------

1. ↑  Ariel, Avraham; Berger, Nora Ariel (২০০৫)। *Plotting the Globe: Stories of Meridians, Parallels, and the International Date Line*। Greenwood Press। পৃষ্ঠা 149। আইএসবিএন 0-275-98895-3।

বহিঃসংযোগ
---------

* ইউটিসি+১৪ সময় অঞ্চলে অবস্থিত শহর
**ইউটিসি+৯:৪৫** হলো একটি সময় অঞ্চল যা ইউটিসি সময় থেকে ৯ ঘন্টা ৪৫ মিনিট এগিয়ে।

ইতিহাস
------

ইউটিসি+৯:৪৫ অস্ট্রেলিয়ায় (সেন্ট্রাল ওয়েস্টার্ন সামার টাইম বা সিডব্লিউএসটি) একটি সময় হিসাবে ব্যবহৃত হয়েছিল। গ্রীষ্মকালে দক্ষিণ অস্ট্রেলিয়া এবং পশ্চিম অস্ট্রেলিয়ার আইয়ার হাইওয়েবরাবর কিছু রোডহাউস এটি ব্যবহার করেছিল যখন দক্ষিণ অস্ট্রেলিয়ায় দিবালোক সংরক্ষণের সময় রয়েছে। যদিও এটি একটি সরকারী ও সরকার কর্তৃক বাধ্যতামূলক সময় অঞ্চল নয়। যেখানে এটি শুরু এবং শেষ তার সীমানা স্পষ্টভাবে সংজ্ঞায়িত করা হয় এবং সাধারণত এটি এলাকার রোড ম্যাপে দেখানো হয়।

ইউটিসি+০৯:৪৫ অস্ট্রেলিয়ার ৫টি স্থানে ব্যবহৃত হয়েছে, যার মধ্যে রয়েছে বর্ডার ভিলেজ, কাইগুনা, ইউক্লা, মাদুরা এবং মুন্দ্রাবিল্লা। এই মুহুর্তে, এই অঞ্চলগুলি ইউটিসি+০৮:৪৫ ব্যবহার করে কারণ পশ্চিম অস্ট্রেলিয়া দিবালোক সংরক্ষণ সময় ব্যবহার করে না।

আরও দেখুন
---------

* অস্ট্রেলিয়ায় সময়
* ইউটিসি+০৮:৪৫

তথ্যসূত্র
---------

1. ↑  "9:45 pm UTC"। *time.unitarium.com*। সংগ্রহের তারিখ ২০২১-০৭-৩০।
2. ↑  "List of countries grouped by UTC offset - Time.is"। *time.is*। সংগ্রহের তারিখ ২০২১-০৭-৩০।
3. ↑  "Time in Australia"। *www.timeanddate.com* (ইংরেজি ভাষায়)। সংগ্রহের তারিখ ২০২১-০৭-৩০।

বহিঃসংযোগ
---------

* বর্তমানে ইউটিসি+৯:৪৫ ব্যবহার করা শহর
**নোকিয়া ৬৬০০**, একটি স্মার্টফোন যা ১৬ই জুন ২০০৩-এ নোকিয়া কর্তৃক প্রবর্তিত হয়েছিল, এটি নোকিয়া দ্বারা প্রবর্তিত এখন পর্যন্ত সর্বাধিক উন্নত পণ্য ছিল এবং এটি সিম্বিয়ান এস৬০ এ চলে। এটিতে একটি ভিজিএ ক্যামেরা, একটি সঙ্গীত প্লেয়ার এবং ভিডিও প্লেয়ার, ব্লুটুথ এবং মেমরি কার্ডের মাধ্যমে বর্ধিত স্টোরেজ বৈশিষ্ট্যযুক্ত এটি করা দ্বিতীয় নন-যোগাযোগকারী হিসাবে । মডেলটি এখনও বিশ্বের অনেক জায়গায় ব্যবহার করা হচ্ছে এবং এটি একটি টেকসই পণ্য হিসাবে প্রমাণিত হয়েছে। অনেক ব্যবহারকারী এটি ট্রেন্ড সেটার ফোন হিসাবে বিবেচিত যা এটি তার প্রস্তুতকারকের জন্য একটি উজ্জ্বল মাইলফলক হিসাবে প্রমাণিত। ফোনগুলির সাথে বিভ্রান্ত হওয়া উচিত নয় যা ২০০৫ এর নকিয়া ৬৬২০ ৬৬০০ এর মতো মার্কিন যুক্তরাষ্ট্রে বাজারে এসেছিল।

বৈশিষ্ট্যসমূহ
-------------

ইন্টিগ্রেটেড (ভিজিএ 640x480) ক্যামেরা অডিও সমর্থন সহ ভিডিও রেকর্ডার (95 কেবি পর্যন্ত রেকর্ডস - 9 থেকে 27 সেকেন্ড পর্যন্ত - বিল্ট-ইন রেকর্ডার অ্যাপ্লিকেশন সহ) স্ট্রিমিং ভিডিও এবং অডিও ব্লুটুথ এবং আইআরডিএ সহ ওয়্যারলেস সংযোগ tivity 6 এমবি অভ্যন্তরীণ মেমরি অতিরিক্ত ব্যবহারকারীর মেমরি এবং অ্যাপ্লিকেশনগুলির জন্য এমএমসি কার্ড স্লট জাভা এমআইডিপি 2.0 এবং সিম্বিয়ান (সিরিজ 60) অ্যাপ্লিকেশন পিসি স্যুট এবং আইসিঙ্কের মাধ্যমে পিসির সাথে ডেটা সিঙ্ক্রোনাইজেশন জিএসএম E900 / 1800/1900 নেটওয়ার্কগুলিতে ত্রি-ব্যান্ড অপারেশন অতিরিক্ত বৈশিষ্ট্য: এআরএম সামঞ্জস্যপূর্ণ (এআরএম 4 টি আর্কিটেকচার) সিম্বিয়ান অপারেটিং সিস্টেম 7.0 এস সিপিইউ 104 মেগাহার্টজ এ চলছে 176x208 (65,536 রঙ) টিএফটি প্রদর্শন 5-ওয়ে জোস্টিক নেভিগেশন ইন্টারনেট / ডাব্লুএপি অ্যাক্সেসের জন্য এইচএসসিএসডি এবং জিপিআরএস যদিও নোকিয়া ৬৬২০ ৬৬০০ এর প্রাথমিক ব্যাচগুলি স্থিতিশীল ছিল না, পরে সিস্টেম সফ্টওয়্যার আপগ্রেডগুলি পরিস্থিতি সংশোধন করেছে। জাভা এবং ইপোক (\* .সিস) ইনস্টলারগুলির মাধ্যমে ফোনে এমপি 3 এবং মাল্টিমিডিয়া প্লেয়ার, গেমস, ওয়েব ব্রাউজার, অফিস স্যুট এবং জিইউআই থিমের মতো তৃতীয় পক্ষের সফ্টওয়্যারগুলির বিস্তৃত সমর্থনকে সমর্থন করার ক্ষমতা রয়েছে। জিইউআই থিমগুলি ফ্রি নোকিয়া সিম্বিয়ান থিম স্টুডিও ব্যবহার করে তৈরি করা যেতে পারে। কালো এবং সাদা এবং পূর্ণ কালো: এই দুটি রঙের স্কিমে মডেলটি সাধারণ মানুষের কাছে প্রকাশিত হয়েছিল। অতিরিক্ত রঙীন স্কিমগুলি (নীল এবং সাদা, গোলাপী) প্রচারমূলক উদ্দেশ্যে তৈরি করা হয়েছিল।
**শান্তিরঞ্জন সোম** (১৯০৬ - ৮ ফেব্রুয়ারি, ১৯৮০) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। তিনি ব্রিটিশ ভারতে ঢাকা বিভাগের মুন্সীগঞ্জে জন্মগ্রহণ করেন। তার পিতার নাম ছিল যোগেন্দ্রনাথ সোম।

বিপ্লবী কর্মকাণ্ড
-----------------

শান্তিরঞ্জন ছাত্রাবস্থাতে জাতীয়তাবাদী আন্দোলনে যুক্ত হন। ১৯২১ সালে অসহযোগ আন্দোলনে যোগ দিয়ে সরকারী স্কুলের পড়া ছেড়ে জাতীয় বিদ্যালয়ে ভর্তি দেন। বেআইনি বিজ্ঞপ্তি বিলি করার জন্যে গ্রেপ্তার হন তিনি। ১৯২২ সালে মুক্তি পেয়ে অভয় আশ্রমের কর্মী রূপে কাজ করতে থাকেন। ১৯২৯ সালে জীবনলাল চট্টোপাধ্যায়ের বিপ্লবী গোষ্ঠীর সঙ্গে যুক্ত হন ও সশস্ত্র বিপ্লবী আন্দোলনে জড়িয়ে পড়েন। বিভিন্ন বিপ্লববাদী সংগঠনের সাথে তার যোগ ছিল। ১৯৩১ সালে ঢাকা জেলার ম্যাজিস্ট্রেট ডুর্নোকে হত্যার ষড়যন্ত্রে যুক্ত থাকার অভিযোগে পুলিশ তাকে গ্রেপ্তার করে। হিজলী জেলে থাকার সময় সাম্যবাদী মতাদর্শে আকৃষ্ট হন ও কমিউনিস্ট কনসলিডেশন এ যোগ দেন। ১৯৩৭ সালে মুক্তি পেয়ে কমিউনিস্ট আন্দোলনের সাথে যুক্ত থাকেন ১৯৪১ সাল পর্যন্ত। এসময় তিনি পূনরায় কারাবাসও করেন। দেশ বিভাগের পর গ্রেপ্তারি এড়াতে তিনি কলকাতা চলে যান।

মৃত্যু
------

শান্তিরঞ্জন সোম কলকাতায় ৮ ফেব্রুয়ারি, ১৯৮০ সালে মারা যান।

তথ্যসূত্র
---------

1. 1 2  প্রমথ খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৫২০। আইএসবিএন 81-85626-65-0।
**চার্বাক হ্রদ** (উজবেক: Chorvoq; چهارباغ *চার বাগ* থেকে, ফার্সি ভাষায় "চারটি বাগান") উজবেকিস্তানের তাসখন্দ অঞ্চলের উত্তরাঞ্চলের বো'স্টোনলিক জেলার একটি কৃত্রিম জলাধার। এটি তাসখন্দ থেকে প্রায় ৬০ কিমি (৩৭ মা) উত্তর-পূর্বে, সমুদ্রপৃষ্ঠ থেকে ১,৬২০ মি (৫,৩১০ ফু) উচ্চতায় অবস্থিত। হ্রদটিকে "উজবেকের মুক্তা" বলা হয়ে থাকে। এই হ্রদের উত্তরে উগাম, পূর্বে পস্কেম ও দক্ষিণে চাটকাল পর্বতমালা অবস্থিত। পশ্চিম থিয়েন শান পর্বতমালায় পস্কেম, কোকসুভ এবং চাটকাল নদীর মোহনার নিকটস্থ চিরচিক নদীর উপর একটি ১৬৮ মি (৫৫১ ফু) উঁচু পাথরের বাঁধ (চার্বাক হাইড্রোপাওয়ার স্টেশন) তৈরি করে জলাধারটি কৃত্রিমভাবে তৈরি করা হয়েছিল। বর্তমানে, এই মোহনাটি দেখা যায় না এবং তিনটি নদীই সরাসরি চার্বাকে প্রবাহিত হয়। এই জলাধারের পানি ধারণক্ষমতা প্রায় ২ কিমি৩ (০.৪৮ মা৩)। চার্বাক হ্রদ উজবেকিস্তানের পার্বত্য অঞ্চলের প্রতিনিধিত্ব করে।

চার্বাক হ্রদটি চিরচিক নদীর উপর তৈরি করা কয়েকটি জলাধারের মধ্যে সবচেয়ে ঊচুতে অবস্থিত। নিচের দিকে, খোদঝিকেন্ট জলাধার এবং গাজালকেন্ট জলাধার অবস্থিত, আয়তনে যেগুলি অনেক ছোট। নদীর উপত্যকা বরাবর সেচের জন্য পানি সরবরাহের কারণে বসন্ত ও গ্রীষ্মের প্রথম দিকে হ্রদটির সর্বনিম্ন মাত্রা পরিলক্ষিত হয়।

চার্বাক হ্রদ তাসখন্দ অঞ্চলের একটি জনপ্রিয় রিসোর্ট। চার্বাকের তীরে অবস্থিত গ্রাম যেমন ইউসুফোনা, বুর্চমুল্লো, নানে, চোরভোক, সিডজাক, বোগিস্টন এবং আশেপাশে পর্যটকদের থাকার জন্য বিস্তৃত হোটেল, দাচা, বাড়ি এবং ট্যাপচান রয়েছে। ইউসুফোনা প্যারাগ্লাইডারদের মধ্যেও একটি জনপ্রিয় স্থান।

চার্বাক বাঁধ
------------

চার্বাক বাঁধ
চার্বাক হাইড্রোপাওয়ার স্টেশন নির্মাণের জন্যে ১৯৬৪ সালে চিরচিক নদী উপত্যকার সংকীর্ণ অংশে ১৬৮ মি (৫৫১ ফু) উচ্চতার একটি বাঁধ নির্মাণকাজ শুরু হয় এবং ১৯৭০ সালে শেষ হয়। জলাধারটি ভরাট হয়ে গেলে প্রায় ১৫০টি প্রত্নতাত্ত্বিক স্থান জলের নিচে তলিয়ে যায়। বাঁধটি নির্মাণের পূর্বে উজবেকিস্তানের ইতিহাস ও প্রত্নতত্ত্ব ইনস্টিটিউট এই স্থানগুলি তদন্ত করেছিল। চিরচিক নদীর উপত্যকা প্রাচীনকাল থেকেই মানুষ বসবাস ও শিকারের জন্য ব্যবহার করত। অঞ্চলটিতে প্রাচীন ইতিহাসের প্রচুর সংখ্যক বৈচিত্র্যময় স্মৃতিস্তম্ভ রয়েছে; উদাহরণস্বরূপ, ওবিরাহমাত গ্রোটো, প্রাচীন পুরুষদের একটি পুরাপ্রস্তরীয় স্থান, যেখানে কমপক্ষে ৫০ হাজার বছর আগের প্রত্নতাত্ত্বিক নিদর্শন- দাঁত এবং মাথার খুলির হাড় পাওয়া গেছে। এছাড়াও, খোজিকেন্টের কাছে চিনারের গুহাটি রক পেইন্টিং (পেট্রোগ্লিফ) পাওয়া যায়।

তথ্যসূত্র
---------

1. 1 2 3 4 5  "Chorvak Lake" (ইংরেজি ভাষায়)। abasayyoh। ১৭ জুন ২০১৭। সংগ্রহের তারিখ ২৪ নভেম্বর ২০২২।
2. ↑  "Charvak Reservoir" (ইংরেজি ভাষায়)। Central Asia Guide। সংগ্রহের তারিখ ২৪ নভেম্বর ২০২২।
3. ↑  "Charvak, Uzbekistan"। OrexCA। সংগ্রহের তারিখ ২৪ নভেম্বর ২০২২।
4. 1 2  Чарвакское водохранилище (Russian ভাষায়)। Central Asia Travel। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **চার্বাক হ্রদ** সংক্রান্ত মিডিয়া রয়েছে।

টেমপ্লেট:Tourist attractions in Uzbekistan
টাংগাইল মহকুমা বিখ্যাত সন্তোষ ছয়আনী জমিদার **জাহ্নবী চৌধুরানী এর** পোষ্যপুত্র বৈকুণ্ঠনাথ রায় চৌধুরীর স্ত্রী ছিলেন রাণী দিনমনি রায় চৌধুরাণী।তাঁর উল্লেখযোগ্য জনহিতকর কাজ হচ্ছে : দার্জিলিং শৈলবাসে স্বামীর নামে বৈকুণ্ঠনাথ থাইসিস ওয়ার্ড স্থাপন,ঢাকায় বৈকুণ্ঠনাথ আশ্রম নির্মাণ,ঢাকা মিটফোর্ড হাসপাতালে মহিলাদের জন্য ওয়ার্ড নির্মাণ,কাগমারীতে রানী দিনমনি মহাশ্মশান ঘাট প্রতিষ্ঠা ও মৃতদেহ সৎকারের জন্য নদীতীরে দাতব্য কাষ্ঠ ভান্ডার স্থাপন। এছাড়াও তিনি ঢাকার জগান্নাথ কলেজকে পাঁচ হাজার ও ১৯০৮ইং সালে আনন্দ মোহন কলেজ প্রতিষ্ঠার জন্য রাণী দিনমনি চৌধুরাণী বিশ হাজার টাকা দান করেন।নিজের নামে সরিষাবাড়ী রাণী দিনমনি পাইলট হাই স্কুল জামালপুরে এবংনিজ জন্মভূমিতে ঈশ্বর নারায়ণ ইংরেজি উচ্চ বিদ্যালয় যা বর্তমানে দেহেরগতি ঈশ্বর নারায়ন মাধ্যমিক বিদ্যালয়, রাণীর স্কূল নামে পরিচিত ,বাবু গঞ্জ,বরিশাল এ প্রতিষ্ঠা করেন।

**ব্রিটিশ সম্রাটের রাজ্যাভিষেক সময়ে গভর্ণমেণ্ট তাহাকে "রাণী" উপাধিতে ভূষিত হন।**

বৈকুণ্ঠনাথ অকালে পরলোক গমন করিলে, তাহীর স্ত্রী রাণী দিনমণি চৌধুরাণী কুমার হেমেন্দ্র নাথকে পোষ্য পুত্র গ্রহণ করেন। সন্তোষে রানী দিনমনি সরকারী প্রাথমিক বিদ্যালয় প্রতিষ্ঠিত। সীতাকুন্ডে চন্দ্রনাথ পাহাড়ের উপরে অবস্থিত **চন্দ্রনাথ মন্দির এ** তীর্থ যাত্রীদের সুবিধার জন্য চিলছত্র নির্মাণ করে।সৎকার্যে রাণী মহোদয়া সর্বদা মুক্তাহস্তা ছিলেন।

**শিক্ষা বিস্তারে ব্রিটিশ ভারতে রাণী দিনমনি যথেষ্ট অনূরাগী ছিলেন।**

তথ্যসূত্র
---------

1. ↑  রাণী দিনমনি, রানি (12/08/2021)। "পাতা:বংশ-পরিচয় (তৃতীয় খণ্ড) - জ্ঞানেন্দ্রনাথ কুমার.pdf/৭৭৩"। । সংগ্রহের তারিখ 12/08/2021।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য); `|ওয়েবসাইট=` এ বহিঃসংযোগ দেয়া (সাহায্য)

রানী দিনমনির ছবি-সন্তোষ জাহৃবী উচ্চ বিদ্যালয় হতে সেলিম আল মামুন দ্বারা সংগ্রহিত।
ছোট আন্দামান ও কার নিকোবর দ্বীপের মাঝে দশ ডিগ্রি চ্যানেল
**দশ ডিগ্রি চ্যানেল**  হল একটি প্রণালী বা চ্যানেল। এটি ছোট আন্দামান দ্বীপ ও কার নিকোবর দ্বীপের মাঝে অবস্থিত। চ্যানেলটি প্রায় ১৫১ কিলোমিটার (৯৪ মা) চওড়া। এই চ্যানেল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর দুটি দ্বীপপুঞ্জ যথা আন্দামান দ্বীপপুঞ্জ এবং নিকোবর দ্বীপপুঞ্জকে পৃথক করেছে।চ্যানেলটি সর্বনিন্ম ১০ কিলোমিটার (৬.২ মা) চওড়া।

পঞ্চদশ শতাব্দীর সময় আরবের নাবিকরা পশ্চিমা বাণিজ্য বায়ু এর দ্বারা এই দশ ডিগ্রি চ্যানেল দিয়ে সুমাত্রা ও মলয় দ্বীপে চলাচল করত পণ্যবাহী জাহাজ নিয়ে। এই চ্যানেলের মধ্য দিয়ে ১০° উত্তর অক্ষাংশ রেখা চলে গেছে, তাই এই চ্যানেলটি *দশ ডিগ্রি চ্যানেল* হিসাবে পরিচিত।

আরও দেখুন
---------

* ছয় ডিগ্রি চ্যানেল
* ছোট আন্দামান দ্বীপ
* কার নিকোবর দ্বীপ
* নিকোবর দ্বীপপুঞ্জ

তথ্যসূত্র
---------

1. ↑  "Chinese naval ships detected near Andamans"।
2. ↑  "আন্দামানের কাছাকাছি চীনা জাহাজ, চিন্তা বাড়ছে দিল্লির"। *আনন্দবাজার প্রত্রিকা*। সংগ্রহের তারিখ ১২-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
***রেড র‍্যাগ: এ ম্যগাজিন অফ উইমেন'স লিবারেশন*** হল একটি ব্রিটিশ সমাজতান্ত্রিক নারীবাদী পত্রিকা, যেটি ১৯৭২ থেকে ১৯৮০ সালের মধ্যে প্রকাশিত হয়েছিল।

ইতিহাস
------

পত্রিকাটি সমষ্টিগত একটি মার্কসবাদী দল দ্বারা উৎপাদিত হয়েছিল, কিন্তু এটি কোন রাজনৈতিক দলের সাথে সংযুক্ত নয়। যদিও গ্রেট ব্রিটেনের কমিউনিস্ট পার্টির (সিপিজিবি) লন্ডন সদস্যরা এটির প্রতিষ্ঠা করেছিলেন, এর সম্পাদকরা "সম্পূর্ণ গণতন্ত্রের" আহ্বান জানিয়েছিলেন। তাঁরা পার্টির বাইরে থেকে নারীবাদী অবদানকারীদের এই পত্রিকার সঙ্গে যুক্ত করেছিলেন। এই একাধিকত্বের ফলে প্রথম সংখ্যা প্রকাশের পর সিপিজিবিতে অশান্তির সৃষ্টি হয়। এর পরিপ্রেক্ষিতে দল এই পত্রিকাকে তহবিল দেওয়া প্রত্যাহার করে নেয় এবং পত্রিকার সম্পাদকীয় বোর্ডকে বহিষ্কার করে। পত্রিকার সম্পাদকীয়তে যৌথভাবে প্রতিক্রিয়া জানানো হয়েছিল যে "এট নিষিদ্ধ করা আপনার অধিকারের মধ্যে পড়েনা"।

*রেড র‍্যাগ* মহিলাদের প্রভাবিত করে, "প্রাণবন্ত এবং প্রায়শই অযৌক্তিক" এমন অনেক বিষয়ে সক্রিয়তার জন্য চাপ দেওয়া হয়:

> সাময়িকীর লেখকরা নারী শ্রমিকদের ধর্মঘটের সমর্থনের মাধ্যমে নারীবাদী সংহতি সম্প্রসারণের আহ্বান জানিয়েছেন, নারী কর্মীদের সংগঠন যেমন নাইট ক্লিনার এবং নার্সারি স্কুলের কর্মীদের; সমষ্টিগত দর কষাকষির কৌশল যার লক্ষ্য হল কর্মজীবী ​​মহিলাদের দারিদ্র্য থেকে বের করে আনা এবং মাতৃত্ব অধিকার প্রতিষ্ঠা করা এবং ইতিবাচক কর্মসূচি; এবং শিশু যত্ন, গর্ভপাতের অধিকার ও গার্হস্থ্য সহিংসতার বিরুদ্ধে প্রচারের জন্য ট্রেড ইউনিয়ন সমর্থন।
> 
> 
> 

লেখকদের মধ্যে ছিলেন বিয়াট্রিক্স ক্যাম্পবেল, স্যু স্লিপম্যান, শিলা রোবোথাম, অড্রে ওয়াইজ, রোজালিন্ড ডেলমার এবং সেলমা জেমস।

তথ্যসূত্র
---------

1. 1 2 3  Geoff Andrews (২০০৪)। *Endgames and New Times: The Final Years of British Communism, 1964-1991*। Lawrence & Wishart। পৃষ্ঠা 66–। আইএসবিএন 978-0-85315-991-9।
2. 1 2 3  Darlington, Joseph (৮ জুন ২০১৭)। *Red Rag: A Magazine's Journey from Communism to Civil Society*।
3. ↑  Laurel Forster (২০০৯)। "Printing liberation: the women's movement and magazines in the 1970s"। *British Culture and Society in the 1970s: The Lost Decade*। Cambridge Scholars Publishing। পৃষ্ঠা 97। আইএসবিএন 978-1-4438-1838-4।
4. ↑  David Bouchier (১৯৮৪)। *The Feminist Challenge: The Movement for Women's Liberation in Britain and the USA*। Schocken Books। পৃষ্ঠা 101। আইএসবিএন 978-0-8052-3881-5।
5. 1 2  Darlington, Joseph (8 June 2017). *Red Rag: A Magazine's Journey from Communism to Civil Society*. Wars of position. Manchester.
6. 1 2  Geoff Andrews (2004). *Endgames and New Times: The Final Years of British Communism, 1964-1991*. Lawrence & Wishart. pp. 66–. ISBN 978-0-85315-991-9.
7. ↑  Anna Marie Smith (২০১২)। *Laclau and Mouffe: The Radical Democratic Imaginary*। Routledge। পৃষ্ঠা 37। আইএসবিএন 978-1-134-85564-3।

বহিঃসংযোগ
---------

* রেড র‍্যাগ: এ ম্যাগাজিন অফ উইমেন লিবারেশন (১৯৭৩?-১৯৮০? [*স্থায়ীভাবে অকার্যকর সংযোগ*] , *তৃণমূল নারীবাদ*
**পার্সিস খামবাট্টা** (ইংরেজি: Persis Khambatta) (জন্ম: ২রা অক্টোবর, ১৯৪৮ - মৃত্যু: ১৮ই আগস্ট, ১৯৯৮) একজন ভারতীয় মডেল ও অভিনেত্রী। পার্সি বংশোদ্ভূত ও জরাথুস্ট্র ধর্মাবলম্বী পার্সিসের জন্ম ভারতের মুম্বাই শহরে।

মাত্র ১৫ বছর বয়সে তিনি মিস ইন্ডিয়া প্রতিযোগিতায় জয়লাভ করেন, এবং ১৯৬৫ সালের মিস ইউনিভার্স প্রতিযোগিতায় অংশ নেন। কিন্তু তার পশ্চিমী (অভারতীয়) চেহারার জন্য তিনি ভারতীয় চলচ্চিত্রে সাফল্য অর্জন করতে পারেন নাই। পরে তিনি আন্তর্জাতিক চলচ্চিত্রে অভিনয় শুরু করেন। এছাড়া রেভলন সহ আরও কিছু পণ্যের মডেল হিসাবে কাজ করেন। ১৯৭৫ সালে তিনি *দি উইলবি কন্সপিরেসি* ছবিতে পার্শ্ব-চরিত্রে অভিনয় করেন। তার সবচেয়ে বিখ্যাত চলচ্চিত্র হল স্টার ট্রেক সিরিজের স্টার ট্রেক:দি মোশান পিকচার (১৯৭৯) যেখানে তিনি লেফটেন্যান্ট ইলিয়া নামক একটি মুখ্য চরিত্রে অভিনয় করেন। পরে তিনি নাইটহক্‌স (১৯৮১) ও মেগাফোর্স (১৯৮২) ছবিতেও অভিনয় করেছেন।

১৯৮০র দশকের শুরুর দিকে তার হৃদপিন্ডে বাইপাস সার্জারি করা হয়। ১৯৯৭ সালে তিনি *প্রাইড অফ ইন্ডিয়া* নামে মিস ইন্ডিয়া প্রতিযোগিতায় বিজয়ীদের উপরে একটি বই লিখেন। বইটি তিনি মাদার তেরেসাকে উৎসর্গ করেন, এবং এ থেকে প্রাপ্ত অর্থ মিশনারিস অফ চ্যারিটি নামক দাতব্য প্রতিষ্ঠানে দান করেন।

তার সর্বশেষ টেলিভিশন অভিনয় ছিল *লয়স অ্যান্ড ক্লার্ক: দি নিউ অ্যাডভেঞ্চার্‌স অফ সুপারম্যান* সিরিজের একটি পর্বে। ১৯৯৮ সালে পার্সিস খামবাট্টা হৃদরোগে আক্রান্ত হয়ে দক্ষিণ মুম্বাই এর মেরিন হাসপাতালে মারা যান। পার্সিস খামবাট্টাই একমাত্র ভারতীয় যিনি একাডেমি এওয়ার্ড অনুষ্ঠানে পুরস্কার প্রদান করেছেন। তিনি ১৯৭৯ সালের একাডেমি এওয়ার্ড অনুষ্ঠানে পুরস্কার দিয়েছিলেন।

তথ্যসূত্র
---------

1. ↑  Singh, Kuldip (20 August 1998)। "Obituary: Persis Khambatta"। *The Independent*। London। ২৯ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ই জানুয়ারি ২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "'Star Trek' Actress Persis Khambatta, 49"। Obituaries। *Bangor Daily News*। 20 August 1998। পৃষ্ঠা B7। সংগ্রহের তারিখ ১২ই জানুয়ারি ২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* www.persiskhambatta.com
* ইন্টারনেট মুভি ডেটাবেজে পার্সিস খামবাট্টা (ইংরেজি)
* টার্নার ক্লাসিক মুভিজ ডেটাবেজে পার্সিস খামবাট্টা (ইংরেজি)
* Persis Khambatta - In Memoriam
* ফাইন্ড এ গ্রেইভে পার্সিস খামবাট্টা (ইংরেজি)
**লিওনার্ড ভিক্টর "**লেন**" মাডকস** (ইংরেজি: Len Maddocks; জন্ম: ২৪ মে, ১৯২৬ - মৃত্যু: ১ সেপ্টেম্বর, ২০১৬) ভিক্টোরিয়ার বিকন্সফিল্ড এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। এছাড়াও, ক্রিকেট প্রশাসক হিসেবেও দায়িত্ব পালন করেছেন **লেন মাডকস**। ১৯৫৪ থেকে ১৯৫৬ সময়কালে অস্ট্রেলিয়া ক্রিকেট দলের পক্ষে সাতটি টেস্টে অংশ নিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্স ও তাসমানিয়ার প্রতিনিধিত্ব করেছেন তিনি। দলে তিনি মূলত উইকেট-রক্ষকের দায়িত্বে নিয়োজিত ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।

খেলোয়াড়ী জীবন
---------------

গিল ল্যাংলি’র সাথে গ্লাভস ভাগাভাগি করে নিতেন লেন মাডকস। ল্যাংলি আহত হলে তিনি তার স্থলাভিষিক্ত হতেন। কিন্তু, ডন টলন এবং ওয়ালি গ্রাউটের কাছ থেকে প্রচণ্ড চাপের মুখোমুখি হতে হতো তাকে। অস্ট্রেলিয়ার অন্যতম সেরা গ্লাভসম্যান হওয়া স্বত্ত্বেও তিনি মাত্র সাতটি টেস্টে অংশ নিতে পেরেছিলেন।

১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত স্বাগতিক ইংল্যান্ডের প্রথিতযশা বোলার জিম লেকারের টেস্টে এক ইনিংসের সবকটি উইকেট লাভের দশম ব্যাটসম্যান হিসেবে এলবিডব্লিউতে আউট হলে তাকে মাঠ ছেড়ে চলে আসতে হয়। ‘লেকারের খেলা’ নামে পরিচিত ঐ টেস্টে ১৯ উইকেট দখল করেছিলেন জিম লেকার। বলাবাহুল্য, ইংল্যান্ড ক্রিকেট দলের কাছে তার দল ঐ টেস্টে পরাজিত হয়েছিল।

অবসর
----

প্রথম-শ্রেণীর ক্রিকেট থেকে অবসর নেয়ার পর ক্রিকেট প্রশাসকের ভূমিকায় অবতীর্ণ হন তিনি। কিন্তু, ১৯৭৭ সালের অ্যাশেজ সফরে ৩-০ ব্যবধানে সিরিজ পরাজিত হয় অস্ট্রেলিয়া। এছাড়াও, তার ব্যবস্থাপকীয় কর্মপন্থা নির্ধারণের ফলে বিশ্ব সিরিজ ক্রিকেটে দ্বিধাবিভক্ত হয়ে পড়ে তার নিজ দল।

রিচার্ড মাডকস নামে তার এক ভাই রয়েছে। তার পুত্র ইয়ান মাডকসও রিচার্ডের পদাঙ্ক অনুসরণ করে ভিক্টোরিয়ার পক্ষে প্রথম-শ্রেণীর ক্রিকেট খেলেছেন। ২২ আগস্ট, ২০১৫ তারিখে তৎকালীন উদ্বোধনী বামহাতি ব্যাটসম্যান আর্থার মরিসের দেহাবসানের পর তিনিই সর্বাপেক্ষা বয়ষ্ক অস্ট্রেলীয় টেস্ট ক্রিকেটার ছিলেন। পরের মাসে হ্যারল্ড স্ট্যাপলটনের মৃত্যুর পর ও স্বীয় মৃত্যুর পূর্ব-পর্যন্ত তিনিই ছিলেন অস্ট্রেলিয়ার প্রথম-শ্রেণীর ক্রিকেটে জীবিত ব্যক্তি।

তথ্যসূত্র
---------

1. ↑  "Former Australia wicketkeeper Len Maddocks dies at 90"। *ESPNcricinfo*। ESPN Sports Media। ২ সেপ্টেম্বর ২০১৬। সংগ্রহের তারিখ ২ সেপ্টেম্বর ২০১৬।
2. ↑  CricketArchive Player Oracle, Retrieved 12 August, 2017
3. ↑  "Cricinfo Tasmanian Players, Retrieved 1 May, 2017"। ২৬ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৭।
4. ↑  Coverdale, Brydon (২৬ এপ্রিল ২০১২)। "Len Maddocks counts his blessings"।
5. ↑  "List of oldest living Test players"। Stats.espncricinfo.com। সংগ্রহের তারিখ ২২ আগস্ট ২০১৫।
6. ↑  (24 September 2015). "Australia's oldest cricketer dies, aged 100" – cricket.com.au. Retrieved 29 February 2016.

আরও দেখুন
---------

* মার্ক বাউচার
* ভিক্টোরিয়া ক্রিকেট দল
* অস্ট্রেলীয় টেস্ট উইকেট-রক্ষকদের তালিকা

বহিঃসংযোগ
---------

* ইএসপিএনক্রিকইনফোতে লেন মাডকস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লেন মাডকস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ভারতীয় রেলওয়ে (আইআর) দ্বারা **ডব্লিউডিজি-৪জি** হিসাবে শ্রেণিবদ্ধ **জিই ইএস৪৩এসিমি** হল দ্বৈত-কেবিন বিশিষ্ট পণ্য-পরিবহনকারী ডিজেল-বৈদ্যুতিক লোকোমোটিভের একটি শ্রেণি। ইঞ্জিনটি জিই ট্রান্সপোর্টেশন দ্বারা নকশাকৃত এবং এর ইভোল্যুশন সিরিজের উপর ভিত্তি করে তৈরি করা হয়, যা উত্তর আমেরিকাতে ব্যবহৃত হয়। এই শ্রেণিটি পণ্য পরিবহনের জন্য করা হয় এবং পুরানো আমেরিকান লোকোমোটিভ কোম্পানির (এএলসিও) নকশাকৃত করা রেলইঞ্জিনসমূহ প্রতিস্থাপন করা হয়, যা ১৯৬২ সাল থেকে ভারতীয় রেলের মূল ভিত্তি ছিল। এটি সম্পূর্ণ ১২ টি সিলিন্ডারযুক্ত পুরো টার্বোচার্জড জিইভিও ইঞ্জিন দিয়ে সজ্জিত ও পূর্বসূরীদের তুলনায় ৫০% বেশি পরিবেশ বান্ধব বলে দাবি করা হয় এবং দেশের মধ্যে সর্বপ্রথম আন্তর্জাতিক রেলওয়ে ইউনিয়ন (ইউআইসি) কর্তৃক নির্ধারিত নির্গমন নীতিসমূহের প্রথম স্তরের (ইউআইসি-১) সাথে সম্মতিযুক্ত। সহজএ বিপরীতমুখী যাত্রার জন্য রেলইঞ্জিনে শীতাতপ নিয়ন্ত্রিত দুটি ক্যাব বা কক্ষ রয়েছে।

লোকোমোটিভ ভারতীয় রেল এবং জিই পরিবহনের মধ্যে ১৩ বছরের চুক্তির একটি অংশ যার অধীনে এই জাতীয় ৭০০ টি লোকোমোটিভ দেশীয়ভাবে উৎপাদিত হবে। এই লোকোমোটিভগুলির উৎপাদন ও সরবরাহের জন্য জিই দ্বারা মারহোরাহতে ডিজেল লোকোমোটিভ ফ্যাক্টরি স্থাপন করা হয়, যা মেক ইন ইন্ডিয়া উদ্যোগকে উৎসাহ প্রদান করে। জিই লোকোমোটিভের রক্ষণাবেক্ষণের দায়িত্বে নিযুক্ত, যা এটিও নিশ্চিত করে যে বহরের ৯৫% লোকোমোটিভ সর্বদা প্রস্তুত রয়েছে। এর জন্য, লোকোমোটিভে রিয়েল টাইম রিমোট ট্র্যাকিং ও ফল্ট ডায়াগোনস্টিকসমূহ প্রয়োগ করা হয়েছে।

তথ্যসূত্র
---------

বহিঃসংযোগ
---------